Document ID: 32010R1126

A BIZOTTSÁG 1126/2010/EU RENDELETE
(2010. december 3.)
az 1547/2007/EK rendeletnek a legkevésbé fejlett országokra vonatkozó különleges előírásokra jogosult kedvezményezett országok listájáról a Zöld-foki Köztársaság levételét megelőzően biztosított átmeneti időszak meghosszabbításának tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az általános tarifális preferenciák rendszerének 2009. január 1 -jétől2011. december 31-ig történő alkalmazásáról, illetve az 552/97/EK és az 1933/2006/EK rendelet, valamint az 1100/2006/EK és a 964/2007/EK bizottsági rendelet módosításáról szóló, 2008. július 22-i 732/2008/EK tanácsi rendeletre (1) és különösen annak 11. cikke (8) bekezdésére,
mivel:
(1)
Az uniós tarifális preferenciák általános rendszerében a Zöld-foki Köztársaság (a továbbiakban: Zöld-foki-szigetek) is kedvezményezettje a legkevésbé fejlett országok részére biztosított különleges előírásoknak (Everything But Arms - „fegyver kivételével mindent” rendszer néven is ismertek).
(2)
A 732/2008/EK rendelet 11. cikkének (8) bekezdése előírja, hogy amennyiben az Egyesült Nemzetek Szervezete egy országot levesz a legkevésbé fejlett országok listájáról, úgy az adott ország az ezen előírásra jogosult legkevésbé fejlett országok listájáról is lekerül. Az említett cikk azonban legalább hároméves átmeneti időszak biztosításáról is rendelkezik a listáról való levétel hatályba lépését megelőzően.
(3)
Az Egyesült Nemzetek Szervezete 2008. január 1-jei hatállyal (2) a Zöld-foki-szigeteket levette a legkevésbé fejlett országok listájáról.
(4)
Az 1547/2007/EK bizottsági rendelet (3) megállapította, hogy a Zöld-foki-szigeteket a legkevésbé fejlett országokra vonatkozó különleges előírásokra jogosult kedvezményezett országok listájáról 2011. január 1-jei hatállyal, a hároméves átmeneti időszak elteltével le kell venni.
(5)
Az 1547/2007/EK rendeletben biztosított átmeneti időszakban - a gazdasági válságra tekintettel - a kereskedelmi mutatók visszaesése volt jellemző, amely a Zöld-foki-szigeteknek a gazdaság többrétűvé tételére tett erőfeszítéseit hátravetette. Ennek következtében a Zöld-foki-szigetek számára biztosított átmeneti időszak nem bizonyult elegendőnek ahhoz, hogy az egyetlen alapvető kiviteli ágazatától való túlzott függését mérsékelje, és ezáltal enyhítse a „fegyver kivételével mindent” programból való kikerülésével járó esetleges kedvezőtlen hatásokat. Ezért ezt az időtartamot meg kell hosszabbítani 2012. január 1-jéig.
(6)
Az e rendeletben előírt intézkedések összhangban vannak az Általános Preferenciális Rendszer Bizottságának véleményével,
ELFOGADTA EZT A RENDELETET:
1. cikk
Az 1547/2007/EK rendelet 1. cikke helyébe a következő szöveg lép:
„1. cikk
A Zöld-foki Köztársaság 2012. január 1-jei hatállyal lekerül a 732/2008/EK rendelet I. mellékletében található, a legkevésbé fejlett országokra vonatkozó különleges előírásokra jogosult kedvezményezettek listájáról.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. december 3-án.

Labels: 3
19
18